Diari Oficial de la Generalitat Valenciana


Sumari del DOGV 5848, del 12-09-2008 (2008/10956)

Bases específiques per a la provisió en propietat, mitjançant oposició, de places de zelador de camps d'esport, vacants a la plantilla de funcionaris del Patronat Municipal d'Esports.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5848

Data del DOGV
:   12-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10745


Data del document
:   19-08-2008

Organisme emissor
:   Ajuntament de Castelló de la Plana

Tipus de document
:   Convocatòria

Anàlisi jurídica

 Descriptors 

:   * Castelló de la Plana
    * personal de serveis
    * administració local
    * concurs administratiu

Bases específiques per a la provisió en propietat, mitjançant oposició, de places de zelador de camps d'esport, vacants a la plantilla de funcionaris del Patronat Municipal d'Esports. [2008/10547]  
El cinquè tinent d'alcalde delegat de l'Àrea de Govern, per Decret de data 12 d'agost de 2008, va resoldre aprovar les bases específiques que hauran de regir en el procediment de selecció per a la provisió en propietat de places de zelador de camps d'esport del Patronat Municipal d'Esports de Castelló, que són, literalment, com es diu:  
«Bases específiques per a la provisió en propietat, mitjançant oposició, de places de zelador de camps d'esport, vacants a la plantilla de funcionaris del Patronat Municipal d'Esports  
Bases  
Primera  
A més d'allò previst en aquestes bases específiques, seran d'aplicació les Bases generals que han de regir les convocatòries de les proves selectives per a la provisió en propietat de les places de personal funcionari i laboral vacants a la plantilla d'aquest Ajuntament, publicades en el Butlletí Oficial de la Província número 35, de 18 de març de 2008, l'extracte de les quals ha estat publicat en el Diari Oficial de la Comunitat Valenciana de data 16 de juliol de 2008.  
Segona. Característiques de les places  
Les places estan enquadrades en el grup agrupacions professionals, corresponent a l'escala d'administració especial, subescala comeses especials.  
L'horari que ha de realitzar l'aspirant que obtingui plaça serà flexible, de matí i tarda, a determinar per la corporació segons les necessitats del servei, ajustant-se en la seva totalitat al legalment establert per al Patronat Municipal d'Esports de la ciutat de Castelló de la Plana.  
Tercera. Requisits dels aspirants  
Els que desitgin prendre part en aquestes proves selectives hauran de reunir, a més dels requisits exigits en les bases generals, els següent requisits:  
a) Estar en possessió del certificat d'escolaritat o equivalent o complertes les condicions per obtenir el document acreditatiu de l'esmentada titulació en la data que finalitzi el termini de presentació d'instàncies.  
En el moment de la sol·licitud els aspirants presentaran declaració expressa i formal que reuneixen tots i cadascun dels requisits de la convocatòria referits sempre a la data d'expiració del termini de presentació de sol·licituds, devent acreditar-los posteriorment en el cas que siguin seleccionats. La documentació que hauran d'aportar els aspirants per acreditar que compleixen els requisits exigits en la convocatòria i la relativa als mèrits al·legats, es farà mitjançant l'original o la fotocòpia compulsada o comparada.  
Quarta. Drets d'examen  
Els drets d'examen es fixen en dotze euros (12 €).  
El pagament d'aquests drets es farà mitjançant ingrés bancari o resguard del gir postal o telegràfic al compte denominació Oposicions i concursos de l'Ajuntament de Castelló de la Plana, entitat Bancaixa, número 2077 0580 42 7321075496 o la que en el seu cas designi a aquest efecte.  
Els citats drets d'examen només seran tornats als qui no siguin admesos al procediment selectiu, a falta d'algun dels requisits exigits per prendre-hi part.  
Cinquena. Proves selectives i valoració  
Constaran dels següents exercicis, de caràcter obligatori i eliminatori:   
Primer. Teòric. Consistirà en la resposta d'un màxim de deu preguntes proposades pel tribunal qualificador i relacionades amb la matèria del temari annex a aquestes bases, en un temps màxim de 60 minuts.  
Segon. Pràctic. Consistirà en una prova elegida pel tribunal sobre el treball a realitzar, relativa a les incidències que puguin donar-se en el seu lloc de treball, en un temps màxim de 30 minuts.   
L'aspirant que no obtingui cinc punts com a mínim, en cadascun dels exercicis, serà eliminat. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, devent rebutjar-se a aquests efectes la màxima i la mínima concedides, o en el seu cas, una de les que apareguin repetides com a tals, quan difereixin de les que li segueixin en més de dos punts.   
La puntuació total de cada aspirant serà la suma dels punts obtinguts en tots els exercicis  
Onze. Constitució d'una borsa de treball  
En l'acta de l'última sessió, s'inclourà, si és procedent, la llista de les persones aspirants que, havent superat els exercicis, no hagin estat incloses en la llista d'aprovats, a l'efecte de constituir la corresponent borsa de treball.  
La present borsa de treball anul·la les constituïdes amb anterioritat referides a la mateixa especialitat.  
ANNEX  
Tema 1. La Constitució espanyola de 1978. Estructura i principis generals.  
Tema 2. El municipi. El terme municipal. La població. Organització municipal. Òrgans i competències  
Tema 3. Instal·lacions esportives del Patronat Municipal d'Esports: nom i ubicació d'aquestes.  
Tema 4. Dependències orgàniques directes dels zeladors de camps d'esports respecte a l'organització municipal de Castelló de la Plana.  
Tema 5. Maneres d'actuar del zelador davant mitjans que infringeixin la bona conducta ciutadana en les instal·lacions esportives.  
Tema 6. Atencions especials que ha de tenir el zelador amb les diverses instal·lacions esportives d'aquest municipi.  
Tema 7. Coneixements mínims que ha de tenir un zelador per realitzar petites reparacions i eines a usar en cada cas.  
Tema 8. El Patronat Municipal d'Esports, organització, competències i finalitats.  
Tema 9. Les campanyes esportives del Patronat Municipal d'Esports a la Ciutat de Castelló de la Plana.  
Tema 10. Condicions de treball i salut: concepte de salut. Concepte de risc laboral. Factors de risc. Ordre i neteja dels centres de treball.  
Tema 11: La qualitat en l'administració pública. Els conceptes de qualitat i modernització. El Pla Marc de Modernització i Qualitat dels Serveis Municipals.»  
El que es fa públic per a general coneixement i efectes.  
Castelló de la Plana, 19 d'agost de 2008.- L'alcalde accidental: Javier Moliner Gargallo.